ผู้ช่วย
หลังจากคณะรัฐมนตรี (ครม.) ใช้บริการโฆษกรัฐบาล พล.ต.สรรเสริญ แก้วกำเนิด แถลงผลการประชุม ครม.มาปีกว่าๆ ก็มีดราม่าเป็นบางช่วง เพราะสื่อสายเศรษฐกิจฟังแถลงเรื่องเศรษฐกิจจากโฆษกแล้วไม่งง แต่จะงงในช่วงถามตอบ ทำให้ข่าวเพี้ยนเป็นบางครั้ง
23 มิ.ย. 2559

หลังจากคณะรัฐมนตรี (ครม.) ใช้บริการโฆษกรัฐบาล พล.ต.สรรเสริญ แก้วกำเนิด แถลงผลการประชุม ครม.มาปีกว่าๆ ก็มีดราม่าเป็นบางช่วง เพราะสื่อสายเศรษฐกิจฟังแถลงเรื่องเศรษฐกิจจากโฆษกแล้วไม่งง แต่จะงงในช่วงถามตอบ ทำให้ข่าวเพี้ยนเป็นบางครั้ง
เพื่อแก้ไขปัญหาความไม่เข้าใจ ครูใหญ่ ดร.สมคิด จาตุศรีพิทักษ์ รองนายกฯ เศรษฐกิจ ก็มอบหมายให้ ดร.กอบศักดิ์ ภูตระกูล ผู้ช่วยรัฐมนตรีประจำสำนักนายกรัฐมนตรี ลงมานั่งข้างๆ พี่ไก่อู ในบางสัปดาห์เพื่อมาอธิบายรายละเอียดเรื่องเศรษฐกิจที่น่าจะเป็นงานถนัดของ ดร.กอบ
ประเดิมครั้งแรกไปเมื่อวันที่ 21 มิ.ย.ที่ผ่านมา ดร.กอบ ลงมานั่งคู่กับขุนคลัง อภิศักดิ์ ตันติวรวงศ์ เพื่ออธิบายเรื่องธนาคารที่ดินและมาตรการช่วยเหลือเกษตรกร ด้วยลีลาเสียงดัง ฟังชัด ฉาดฉาน ช่วยลดงานหนักของพี่ไก่อูลงไปได้มากโข แต่อย่าเข้าใจผิด ดร.กอบ แค่มาช่วยไม่ได้มาเป็นทีมโฆษกรัฐบาลนะครัช
ทำงานเป็นทีม มันดีตรงเนี้ย คริ คริ